|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: PRIJEDLOG

URBROJ:

Karlovac, 2022. godine

Na temelju članaka 34. i 97. Statuta Grada Karlovca (Glasnik Grada Karlovca broj 9/21-potpuni tekst) Gradsko vijeće grada Karlovca je na \_\_. sjednici održanoj dana 2022. godine donijelo sljedeće

R J E Š E NJ E

I.

Prostor u Šancu u Karlovcu imenuje se nazivom „Perivoj Leonarda – Lene Šoštarića“.

II.

Zadužuje se Upravni odjel za komunalno gospodarstvo da na odgovarajući način obilježi Perivoj imenovan u točci I. Rješenja.

III.

Ovo Rješenje objavit će se u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl. ing. šumarstva

DOSTAVITI:

1. Ured gradonačelnika, ovdje,
2. Upravni odjel za komunalno gospodarstvo, ovdje,
3. Predsjednik Gradskog vijeća, ovdje
4. GGK
5. Zapisnik
6. Pismohrana

O b r a z l o ž e n j e

Zaprimili smo podnesak HRVATSKOG MOTOCIKLISTIČKOG SAVEZA sa zamolbom i prijedlogom za imenovanje prostora u Šancu u Karlovcu nazivom „Perivoj Leonarda – Lene Šoštarića“.

Leonard - Leno Šoštarić obilježio je Karlovac i Hrvatsku na karti motocrossa Europe i svijeta. Svojim rezultatima zaslužio je da se njegovo ime nikada ne zaboravi. Hrvatski motociklistički savez predlaže da se donese odluka da Šanac gdje je bila i prva motocross staza , a i prvi koraci Lene dobije ime: Perivoj Leonarda - Lene Šoštarića ili Motocross perivoj Leonarda - Lene Šoštarića. Po donošenju odluke Gradskog vijeća održala bi se početkom srpnja svečanost kada je Leno odvozio svoju prvu motocross utrku.

Leonard - Leno Šoštarić je rođen 4. studenoga 1937. godine u Gorjakovom kod Pregrade u Hrvatskom zagorju, a u Karlovac je doselio 1952. kao petnaestogodišnjak. U Karlovcu je završio zanat za grafičkog mehaničara u Tehničkoj školi u Šancu, a zaposlen je bio u ondašnjem Štamparskom zavodu “Ognjen Prica”, danas Lana-karlovačka tiskara. Član AMD-a Karlovac bio je od 1955. godine. Deset godina, od 1967. do 1977. godine, dominirao je motocross stazama bivše države. Bio je sedmerostruki prvak Jugoslavije u konkurenciji vozača na motorima od 250 kubika, 1968, 1969, 1970, 1974, 1975, 1976. i 1977. godine. Još četiri puta bio je viceprvak. Uspješan je bio i na međunarodnim natjecanjima kao višestruki reprezentativac Jugoslavije. U Mađarskoj 1967. godine bio je treći u utrci za Nagradu Budimpešte. Te godine bio je trinaesti u utrci za SP i Veliku nagradu SSSR-a u Bjelgorodu, a zatim treći na prvenstvu Balkana 1968. godine, peti u Kupu Karavanki 1970. godine, jedanaesti u utrci za SP i Veliku nagradu Jugoslavije u Mariboru 1973. godine. Bio je savezni kapetan i trenere jugoslavenske motocross reprezentacije 1984. i 1985. godine. Karlovčani posebno pamte njegove sjajne vožnje na utrkama na stazi podno Starog grada Dubovca. Jedan je od karlovačkih sportaša s najviše trofeja. Osvojio je dvije Zlatne kacige i tri zlatne medalje AMSJ, 1970. i 1976. godine, najviša priznanja u moto sportu, nakon što je u dva navrata po tri puta zaredom osvajao naslov državnog prvaka. Dobitnik je jubilarnih zlatnih medalja AMSJ, 1971, 1976. i 1986. godine. Pet puta proglašen je za najboljeg sportaša Karlovca u anketi Karlovačkog tjednika, 1968, 1970, 1974, 1976. i 1977. godine. Dobitnik je Majske nagrade grada Karlovca 1968. godine i nagrađen je od SOFK-e Karlovac sedam puta, 1968, 1970, 1971, 1975, 1976, 1977. i 1978. godine. 2000. godine u izboru za najboljeg sportaša 20. stoljeća u Karlovačkoj županiji bio je sedmi s 368 bodova. (Izvor: https://karlovacki.hr/in-memoriam-otisao-je-leno-sostaric-legendarni-motocross-vozac/).

Predlaže se Gradskom vijeću da razmotri i usvoji navedeni prijedlog za imenovanje prostora u Šancu u Karlovcu nazivom „Perivoj Leonarda – Lene Šoštarića“.

PREDSJEDNIK POVJERENSTVA

Tihomir Mamić